Vnútorný predpis 2/2013

Smernica o slobodnom prístupe k informáciám

Platnosť od 21.1.2013

SMERNICA O SLOBODNOM PRÍSTUPE
K INFORMÁCIÁM

Účel predpisu :
Táto organizačná smernica upravuje postup pri realizácii zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v podmienkach Materskej školy, Ul. Komenského č. 1137/37, 92601 Sereď

Oblasť platnosti:
Smernica je záväzná pre pedagogických zamestnancov a ostatných zamestnancov zamestnávateľa  Materská škola, Ul. Komenského č. 1137/37, 92601 Sereď

Počet strán: 9

Počet príloh: 3

Vzťah k už vydaným vnútorným predpisom: ruší sa Interná smernica k zákonu č.211/2000 Z.z. vydaná  dňa 1.1.2012

Schválil:
Bc. Iveta Fraňová

Dátum schválenia:
22.1.2013

Dátum účinnosti:
22.1.2013

Zásady práce s vnútorným predpisom

1.	Pridelenie vnútorného predpisu:

Príkaz riaditeľa bol pridelený: 
Útvar	:     riaditeľka MŠ
                zástupkyne riaditeľky MŠ
                vedúca školskej jedálne
                ekonomický zamestnanec 

Zodpovedný zamestnanec :  Bc. Iveta Fraňová
Dátum prevzatia 22.1.2013	                                           Podpis
Zodpovedný zamestnanec :  Bc. Katarína Butková
Dátum prevzatia 22.1.2013	                                           Podpis
Zodpovedný zamestnanec :  Mgr. Eva Mrvová
Dátum prevzatia 22.1.2013	                                             Podpis
Zodpovedný zamestnanec :  Daniela Andrisová
Dátum prevzatia 22.1.2013	                                             Podpis
Zodpovedný zamestnanec : Lídia Horváthová v zastúpení počas dlhodobej PN Katarína  
                                                   Kurbelová
Dátum prevzatia 22.1.2013	                                           Podpis
Zodpovedný zamestnanec :   Jana Adamčová
Dátum prevzatia   22.1.2013                                           Podpis
Zodpovedný zamestnanec:     Eva Mudrochová
Dátum prevzatia    22.1.2013                                           Podpis

	

2.	Uloženie vnútorného predpisu
Príkaz riaditeľa bude trvalo uložený v Materskej škole ul. Komenského 1137/37 v kancelárii riaditeľky školy a kópia bude  elektronicky uložená v počítači zástupkyne riaditeľky školy, vedúcej školskej jedálne a ekonómky školy.
Kópiu prevzala :    Bc. Iveta Fraňová                                          Dátum : 22.1.2013
Kópiu prevzala :   Bc. Katarína Butková                                     Dátum : 22.1.2013
Kópiu prevzala :    Mgr. Eva Mrvová                                           Dátum : 22.1.2013
Kópiu prevzala :    Daniela Andrisová                                         Dátum : 22.1.2013
Kópiu prevzala:     Katarína Kurbelová                                       Dátum : 22.1.2013
Kópiu prevzala:     Jana Adamčová                                                      Dátum : 22.1.2013
Kópiu prevzala:     Eva Mudrochová                                                     Dátum : 22.1.2013

3.	Oboznámenie s vnútorným predpisom 
Zodpovedný vedúci zamestnanec  - riaditeľka MŠ oboznámila zástupkyne riaditeľky MŠ, vedúcu školskej jedálne a ekonómku školy  s vnútorným predpisom dňa 22.1.2013
Podpis : Bc. Katarína Butková                                           
Podpis : Mgr. Eva Mrvová                                             
Podpis:  Daniela Andrisová                                          
Podpis : Katarína Kurbelová                                       
Podpis : Bc. Iveta Fraňová
Podpis : Jana Adamčová
Podpis : Eva Mudrochová

Zodpovedný vedúci pedagogický zamestnanec podľa rozdeľovníka je povinný bezodkladne,
najneskôr na najbližšej porade po pridelení vnútorného predpisu   zabezpečiť oboznámenie všetkých zamestnancov s Internou  smernicou a zároveň informovať o tom, kde bude trvalo uložená.

1. Výkon kompetencie povinnej osoby
1.1. Škola poskytuje prístup k informáciám, ktoré má k dispozícii, s obmedzeniami uvedenými v § 8, § 9, § 10, § 11, § 12 zákona o slobode informácií, ktoré sú bližšie opísané v článku 5 až 9
tejto smernice, a to jednak spôsobom umožňujúcim hromadný prístup k informáciám, alebo na
základe žiadosti.
1.2. Pracoviskom poskytujúcim za školu informácie na základe žiadosti o sprístupnenie informácie podľa zákona o slobode informácií (ďalej len „žiadosť“) je útvar riaditeľa školy, ktorý plní aj úlohu podateľne školy.
1.3. Hromadným spôsobom sa zverejňujú najmä údaje vymedzené v § 5, § 5a, § 5b a § 6 zákona
o slobode informácií, a tieto sú upravené v článku 3 tejto smernice.

2. Vymedzenie niektorých pojmov
2.1 Žiadateľom o sprístupnenie informácie je fyzická osoba alebo právnická osoba, ktorá požiada
o sprístupnenie informácie.
2.2 Za hromadný prístup k informáciám sa považuje najmä zverejnenie informácií na webovom
sídle školy, oznámenia na verejne prístupnej vývesnej tabuli na pracovisku v škole, prípadne
materiály vydávané školou.
2.3 Zverejnenou je taká informácia, ktorú môže každý opakovane vyhľadávať a získavať, najmä
informácia publikovaná v tlači, na internete alebo vystavená na informačnej tabuli s možnosťou
voľného prístupu.
2.4 Sprievodnou informáciou je taká informácia, ktorá úzko súvisí s požadovanou informáciou,
najmä informácia o jej existencii, pôvode, počte, dôvode odmietnutia sprístupniť informácie,
o čase, počas ktorého trvá odmietnutie sprístupnenia informácie, a kedy bude opätovne
preskúmaná.

3. Povinné zverejňovanie informácii

3.1 Škola je povinná zabezpečiť zverejnenie informácií podľa § 5 zákona o slobode informácií na
svojom webovom sídle , na webovom sídle zriaďovateľa a na informačných tabuliach na všetkých pracoviskách školy v tomto rozsahu:
a) spôsob zriadenia školy, jej právomoci a kompetencie (zriaďovacia listina so štatútom),
b) organizačná štruktúra školy (príloha k organizačnému poriadku školy),
c) miesto, čas a spôsob, akým možno získavať informácie od školy, informácie o tom, kde
možno podať žiadosť, návrh, podnet, sťažnosť a iné podanie,
d) miesto, lehota a spôsob podania opravného prostriedku a možnosti súdneho preskúmania
rozhodnutia vydaného školou, vrátane výslovného uvedenia požiadaviek, ktoré musia byť
splnené,
e) postup, ktorý musí škola dodržiavať pri vybavovaní všetkých žiadostí, návrhov a iných
podaní, vrátane príslušných lehôt, ktoré je nutné dodržať,
f) prehľad predpisov, pokynov, inštrukcií, výkladových stanovísk, podľa ktorých škola koná,
alebo, ktoré upravujú práva a povinnosti fyzických a právnických osôb vo vzťahu k škole,
g) sadzobník úhrad za sprístupňovanie informácií.

3.2 Škola na svojom webovom sídle  www.mskomenskehosered.webnode.sk    a na stránke zriaďovateľa mesta Sereď www.transparentne.sered.sk v zmysle § 2zákona č. 275/2006 Z.z. zverejňuje v zákonom stanovenej lehote všetky zmluvy, objednávky a faktúry tak, ako ich zverejnenie vymedzuje zákon o slobode informácií v § 5a a § 5b nasledovne:
a) zmluvy sa prevedú do elektronickej podoby v odporúčanom formáte .pdf (textový formát),
zabezpečí sa znečitateľnenie údajov na ktoré sa vzťahuje obmedzenie prístupu k informáciám a takto upravená zmluva sa zverejní,
b) v štruktúrovanej a prehľadnej forme sa zverejnia objednávky tovarov, služieb a prác do desiatich pracovných dní odo dňa vyhotovenia objednávky – nezverejňujú sa tie objednávky, ktoré súvisia s už zverejnenou zmluvou:
1. číslo objednávky,
2. popis objednaného plnenia,
3. celková hodnota objednaného plnenia v sume, ako je uvedená na objednávke alebo maximálnu odhadovanú hodnotu objednaného plnenia, ako aj údaj o tom či je suma vrátane dane z pridanej hodnoty, alebo či je suma bez dane z pridanej hodnoty,
4. číslo zmluvy, ak objednávka súvisí s povinne zverejňovanou zmluvou,
5. dátum vyhotovenia objednávky,
6. identifikačné údaje dodávateľa objednaného plnenia:
- meno a priezvisko fyzickej osoby, obchodné meno fyzickej osoby – podnikateľa alebo obchodné meno alebo názov právnickej osoby,
- adresu trvalého pobytu fyzickej osoby, miesto podnikania fyzickej osoby –  podnikateľa alebo sídlo právnickej osoby,
- identifikačné číslo dodávateľa objednaného plnenia, ak ho má pridelené.
7. údaje o zamestnancovi školy, ktorý objednávku podpísal:
- meno a priezvisko,
- funkcia.
c) v štruktúrovanej a prehľadnej forme o faktúre za tovary, služby a práce sa zverejnia tieto
údaje, a to do 30 dní odo dňa ich zaplatenia:
1. číslo faktúry,
2. popis faktúrovaného plnenia tak ako je uvedený na faktúre,
3. celkovú hodnotu faktúrovaného plnenia v sume, ako je uvedená na faktúre, ako aj údaj o tom, či je suma vrátane dane z pridanej hodnoty, alebo bez dane z pridanej hodnoty,
4. číslo zmluvy, ak faktúra súvisí s povinne zverejňovanou zmluvou,
5. číslo objednávky, ak faktúra súvisí s objednávkou,
6. dátum doručenia faktúry,
7. identifikačné údaj dodávateľa faktúrovaného plnenia:
- meno a priezvisko fyzickej osoby, obchodné meno fyzickej osoby – podnikateľa alebo obchodné meno alebo názov právnickej osoby,
- adresu trvalého pobytu fyzickej osoby, miesto podnikania fyzickej osoby –podnikateľa alebo sídlo právnickej osoby,
- identifikačné číslo dodávateľa faktúrovaného plnenia, ak ho má pridelené.

3.3 Za správnosť a aktuálnosť zverejnených informácií sú zodpovední:
a) zmluvy:
- Školská jedáleň : vedúca ŠJ 
- Škola : ekonomická pracovníčka školy
b) faktúry:
- Školská jedáleň: vedúca ŠJ
- Škola: ekonomická pracovníčka 
c) objednávky:
- Školská jedáleň: vedúca ŠJ
- Škola: ekonomická pracovníčka

4. Odkaz na zverejnenú informáciu
4.1 Ak je predmetom žiadosti získanie informácií, ktoré už boli zverejnené, škola najneskôr do 5
dní od podania žiadosti oznámi žiadateľovi údaje, ktoré umožnia vyhľadávanie a získanie
požadovaných informácií.
4.2 Ak žiadateľ trvá na sprístupnení zverejnených informácií, škola mu ich sprístupní v zákonnej
lehote, ktorá však začína plynúť dňom, keď žiadateľ oznámil, že trvá na sprístupnení informácie.

5. Obmedzenia prístupu k informáciám
5.1 Dôvodom na obmedzenie prístupu k informáciám sú:
a) ochrana utajovaných skutočností,
b) ochrana osobnosti a osobných údajov,
c) ochrana obchodného tajomstva,
d) ochrana ďalších údajov.
5.2 Všetky obmedzenia práva na informácie sa vykonávajú tak, že škola sprístupní požadované
informácie po vylúčení tých informácií, ktoré nie je možné podľa zákona sprístupniť. Toto právo na obmedzenie trvá len dovtedy, kým trvá dôvod zneprístupnenia.

6. Ochrana utajovaných skutočností
Ak požadovaná informácia tvorí utajovanú skutočnosť alebo je predmetom bankového alebo
daňového tajomstva, ku ktorým nemá žiadateľ oprávnený prístup, škola ju nesprístupní s odkazom na príslušný právny predpis.

7. Ochrana osobnosti a osobných údajov
7.1 Informácie, ktoré sa dotýkajú osobnosti a súkromia fyzickej osoby, písomnosti osobnej povahy, podobizne, obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy, škola sprístupní len vtedy, ak to ustanovuje osobitný zákon, alebo s predchádzajúcim písomným súhlasom dotknutej osoby.
7.2 Informácie o osobných údajoch fyzickej osoby, ktoré sú spracúvané v informačnom systéme za podmienok ustanovených zákonom o ochrane osobných údajov, škola sprístupní len vtedy, ak
to ustanovuje zákon o slobode informácií, alebo na základe predchádzajúceho písomného
súhlasu dotknutej osoby.
7.3 Škola sprístupní na účely informovania verejnosti osobné údaje o fyzickej osobe, ktorá je
vedúcim zamestnancom vykonávajúcim práce vo verejnom záujme. Toto ustanovenie sa týka
vedúcich zamestnancov školy na tých vedúcich miestach, ktoré sú podľa pracovného poriadku
školy obsadzované výberovým konaním. Sprístupňujú sa osobné údaje v tomto rozsahu:
a) titul, meno a priezvisko, e-mailová adresa,
b) funkcia a deň ustanovenia alebo vymenovania do funkcie,
c) pracovné zaradenie a deň začiatku pracovnej činnosti,
d) miesto výkonu funkcie alebo pracovnej činnosti a orgán v ktorom funkciu alebo činnosť
vykonáva.

8. Ochrana obchodného tajomstva
8.1 Informácie označené ako obchodné tajomstvo škola nesprístupní.
8.2 Porušením alebo ohrozením obchodného tajomstva nie je sprístupnenie informácie:
a) týkajúcej sa závažného vplyvu na zdravie ľudí, svetové kultúrne a prírodné dedičstvo
a životné prostredie,
b) o znečisťovaní životného prostredia,
c) ktorá sa získala za verejné financie alebo sa týka použitia verejných financií alebo
nakladania s majetkom štátu,
d) o štátnej pomoci a informácie o hospodárení s verejnými prostriedkami a o obsahu, plnení
a činnostiach vykonávaných na základe uzatvorenej zmluvy,
8.3 Porušením alebo ohrozením obchodného tajomstva nie je ani zverejnenie povinne
zverejňovanej zmluvy podľa § 5a zákona o slobode informácií.

9. Ďalšie obmedzenia prístupu k informáciám
9.1 Škola obmedzí sprístupnenie informácie alebo informáciu nesprístupní, ak a) jej bola odovzdaná osobou, ktorej takú povinnosť zákon neukladá a ktorá škole písomne oznámila, že so sprístupnením informácie nesúhlasí. Ak táto osoba do siedmych dní na výzvu neodpovedala, hoci bola na túto lehotu upozornená, predpokladá sa, že so sprístupnením informácie súhlasí. Toto neplatí, ak ide o informácie získané za verejné prostriedky alebo sa týkajú používania verejných prostriedkov alebo nakladania s majetkom školy alebo nakladania s finančnými prostriedkami Európskej únie.
b) ju zverejňuje podľa osobitného zákona vo vopred stanovenej dobe a iba do uplynutia tejto
doby,
c) tým možno porušiť ochranu duševného vlastníctva s výnimkou, ak oprávnená osoba na zverejnenie udelila súhlas,
d) sa týka výkonu kontroly, dohľadu alebo dozoru orgánom verejnej moci podľa osobitného predpisu okrem informácie o výsledku, ak to osobitný predpis nezakazuje.
9.2 Pri sprístupňovaní informácií, ktoré škola získala od tretej osoby na plnenie úlohy na základe
osobitného zákona, ktorý je prekážkou v prístupe k informáciám, môže škola sprístupniť len tie informácie, ktoré priamo súvisia s jej úlohami.

10. Podmienky obmedzenia
Všetky obmedzenia práva na informácie vykonáva škola tak, že sprístupní požadované informácie,
vrátane sprievodných informácií, po vylúčení tých informácií, pri ktorých to ustanovuje zákon.
Oprávnenie odmietnuť sprístupnenie informácie trvá dovtedy, kým trvá dôvod nesprístupnenia.

11 Žiadosť o sprístupnenie informácií
11.1 Žiadosť možno podať písomne, ústne, elektronickou poštou alebo iným technicky vykonateľným spôsobom. Na prijatie ústnej žiadosti predkladanej osobne alebo telefonicky sa použije formulár žiadosti, ktorý tvorí prílohu č. 1 tejto smernice. Žiadosti o poskytnutie informácií sa prijímajú na sekretariáte riaditeľky školy. Ústne žiadosti (osobne, telefonicky) o poskytnutie informácií sekretariát riaditeľa školy prijíma v dňoch školského vyučovania v čase od 08.00 do 15.30 hod.
11.2 Ak bola žiadosť o poskytnutie informácie podaná mimo sekretariát riaditeľa školy, zamestnanci, ktorí nie sú kompetentní vo veci poskytovania informácií konať, sú povinní postupovať nasledovne:
a) žiadosti podávané písomne bezodkladne odovzdať na sekretariát riaditeľa školy,
b) o žiadosti podávanej ústne (osobne alebo telefonicky) vyhotoviť záznam na tlačive (príloha  č.1) a tlačivo bezodkladne odovzdať na sekretariát riaditeľ školy.
11.3 Zo žiadosti musí byť zrejmé, že je určená škole, meno a priezvisko alebo obchodné meno žiadateľa, adresa alebo sídlo žiadateľa, ktorých informácií sa týka a aký spôsob sprístupnenia informácie žiadateľ navrhuje.
11.4 Ak žiadosť nemá predpísané náležitosti, škola bezodkladne vyzve žiadateľa, aby v určenej
lehote, ktorá nesmie byť kratšia ako 7 dní, neúplnú žiadosť doplnil. Zároveň poučí žiadateľa o tom, ako treba doplnenie urobiť. Ak tak žiadateľ neurobí a informáciu nemožno pre tento   nedostatok sprístupniť, škola žiadosť odloží.
11.5 Žiadosť je podaná dňom, keď bola oznámená alebo doručená škole.
11.6 Na požiadanie škola písomne potvrdí prijatie žiadosti a oznámi predpokladanú výšku úhrady
za sprístupnenie informácie.
11.7 Žiadosti o poskytnutie informácie centrálne eviduje zamestnanec poverený riaditeľom školy –ekonómka školy. Každej žiadosti pridelí evidenčné číslo v registratúrnom denníku a v centrálnej evidencii žiadostí.
12. Postúpenie žiadosti
12.1 Ak škola nemá požadované informácie, ale má vedomosť o tom, kde možno požadovanú
informáciu získať, postúpi žiadosť do piatich dní odo dňa doručenia príslušnej povinnej osobe, ktorá má požadované informácie, inak žiadosť odmietne rozhodnutím podľa čl. 15.
12.2 Postúpenie žiadosti škola bezodkladne oznámi žiadateľovi.
12.3 Lehota na vybavenie žiadosti začína plynúť znovu dňom, keď príslušná povinná osoba
dostala postúpenú žiadosť.
13. Spôsob sprístupnenia informácií
13.1 Informácie sa sprístupňujú ústne, nahliadnutím do spisu, vrátane možnosti vyhotoviť si odpis alebo výpis, odkopírovaním informácií na technický nosič dát, sprístupnením kópií originálov s požadovanými informáciami, telefonicky, poštou, elektronickou poštou. Ak informáciu nemožno sprístupniť spôsobom určeným žiadateľom, dohodne škola so žiadateľom iný spôsob sprístupnenia informácie.
13.2 Škola umožní každému, bez preukázania právneho alebo iného dôvodu alebo záujmu, nahliadnuť, robiť si výpisy alebo odpisy alebo kópie zo spisov a z dokumentácie.
13.3 Škola pritom urobí opatrenia, aby nazretím do dokumentácie neboli porušené zákonné
obmedzenia prístupu k informáciám.
14. Lehoty na vybavenie žiadosti
14.1 Žiadosť o sprístupnenie informácií škola vybaví bez zbytočného odkladu, najneskôr do 8
pracovných dní odo dňa podania žiadosti alebo odo dňa odstránenia nedostatkov žiadosti a do
15 pracovných dní, ak sa sprístupňuje informácia nevidiacej osobe v Braillovom písme.
14.2 Zo závažných dôvodov môže škola predĺžiť lehotu vybavenia najviac o 8 pracovných dní
a o 15 pracovných dní, ak sa sprístupňuje informácia nevidiacej osobe v Braillovom písme.
Závažnými dôvodmi sú:
a) vyhľadávanie a zber požadovaných informácií na inom mieste, ako je sídlo školy,
b) vyhľadávanie a zber väčšieho počtu oddelených alebo odlišných informácií, požadovaných na sprístupnenie v jednej žiadosti,
c) preukázateľné technické problémy spojené s vyhľadávaním a sprístupňovaním informácií, o ktorých možno predpokladať, že budú odstránené v priebehu predĺženej lehoty.
14.3 Predĺženie lehoty škola oznámi žiadateľovi bezodkladne, najneskôr pred uplynutím základnej lehoty na vybavenie žiadosti. V oznámení uvedie dôvody, ktoré viedli k predĺženiu lehoty.
15. Vybavenie žiadosti a vydanie rozhodnutia
15.1 Ak škola poskytne žiadateľovi požadované informácie v požadovanom rozsahu,
požadovaným alebo dohodnutým spôsobom v zákonom stanovenej lehote, urobí rozhodnutie
o sprístupnení informácie zápisom do spisu. Proti takémuto rozhodnutiu nemožno podať
opravný prostriedok.
15.2 Ak škola žiadosti nevyhovie hoci len čiastočne, vydá o tom v zákonnej lehote písomné
rozhodnutie ( vzor v prílohe č.2 ). Rozhodnutie nevydá v prípade, ak žiadosť bola odložená
podľa č. 11 ods. 4.
15.3 Ak škola v lehote na vybavenie žiadosti neposkytla informácie alebo nevydala rozhodnutie
a ani informácie nesprístupnila, predpokladá sa, že vydala rozhodnutie, ktorým odmietla
informácie poskytnúť. Za deň doručenia rozhodnutia sa v tomto prípade považuje tretí deň od
uplynutia lehoty na vybavenie žiadosti.
16. Opravné prostriedky
16.1 Proti rozhodnutiu školy o odmietnutí požadovanej informácie môže žiadateľ podať odvolanie
v lehote 15 dní od doručenia rozhodnutia alebo márneho uplynutia lehoty na rozhodnutie podľa čl. 15 ods. 3. Odvolanie sa podáva na škole.
16.2 O odvolaní proti rozhodnutiu školy rozhoduje zriaďovateľ školy: Mesto Sereď.
16.3 Odvolací orgán rozhodne o odvolaní do 15 dní od postúpenia odvolania zo strany školy. Ak v tejto lehote nerozhodne, predpokladá sa, že vydal rozhodnutie, ktorým odvolanie zamietol. Za deň doručenia sa potom považuje druhý deň po uplynutí lehoty na vydanie rozhodnutia.
16.4 Rozhodnutie o odmietnutí odvolania možno preskúmať v súdnom konaní.
17. Evidencia žiadostí
17.1 Poverený zamestnanec útvaru riaditeľa školy (ekonómka školy) vedie evidenciu všetkých žiadostí tak, aby poskytovala údaje potrebné na kontrolu vybavovania žiadostí a údaje o najčastejšie vyžiadaných informáciách.
17.2 Evidencia musí obsahovať najmä tieto údaje:
a) dátum podania žiadosti,
b) vyžiadanú informáciu a navrhovaný spôsob poskytnutia,
c) výsledok vybavenia žiadosti ( poskytnutie informácií, vydanie rozhodnutia alebo postúpenie žiadosti ),
d) podanie opravného prostriedku.
17.3 Poverený zamestnanec útvaru riaditeľa školy:
a) pridelí žiadosti registratúrnu značku, znak hodnoty a lehotu uloženia podľa platného registratúrneho poriadku,
b) vyznačí na spisovom obale spôsob vybavenia žiadosti,
c) vyznačí v registratúrnom denníku typ, druh, status a výsledok vybavenia žiadosti,
d) zaeviduje aj ďalšie záznamy v tej istej veci pod rovnakým číslom spisu a vloží ich spolu s prílohami do spisového obalu,
e) vyhotoví odpovede, ktoré odošle žiadateľovi, a zaeviduje to v registratúrnom denníku a v centrálnej evidencii žiadostí,
f) uzatvorí spis v registratúrnom denníku.
18. Úhrada nákladov
18.1 Informácie sa sprístupňujú bezplatne s výnimkou úhrady vo výške, ktorá nesmie prekročiť
výšku materiálnych nákladov spojených so zhotovením kópií, so zadovážením technických nosičov a s odoslaním informácie žiadateľovi.
18.2 Škola môže spoplatnenie úhrady odpustiť. O odpustení náhrady rozhoduje štatutárny zástupca školy. Úhrady sú príjmami školy.
18.3 Za materiálne náklady na sprístupnenie informácie sa považujú:
a) obstaranie technických nosičov dát, a to najmä CD nosičov
b) vyhotovenie kópií požadovaných informácií, a to najmä na papier,
c) obstaranie obalu, a to najmä obálok,
d) odoslanie informácií, a to najmä na poštovné.
18.4 Výšku úhrady nákladov na sprístupnenie informácie určí poverený zamestnanec útvaru riaditeľa školy ako súčet potrebných nákladov podľa sadzobníka úhrad za sprístupnenie informácií, ktorý tvorí prílohu č. 3 tejto smernice.
18.5 Žiadateľ môže uhradiť náklady takto:
a) poštovou poukážkou,
b) bezhotovostným prevodom na účet školy v banke,
c) v hotovosti do pokladne školy.
Úhrada nákladov nie je podmienkou sprístupnenia informácií.
19. Priestupky
19.1 Priestupku na úseku práva na prístup k informáciám sa dopustí ten, kto vedome vydá a verejní nepravdivé alebo neúplné informácie, vydaním rozhodnutia, vydaním príkazu alebo iným opatrením zapríčiní porušenie práva na sprístupnenie informácií, príp. poruší inú povinnosť stanovenú zákonom o slobode informácií.
19.2 Sankcie za priestupky na úseku práva na slobodný prístup k informáciám možno uložiť podľa osobitného predpisu.

Príloha č. 1
Záznam o ústnom podaní žiadosti o poskytnutie informácie podľa zákona č.
211/200 Z.z. o slobodnom prístupe k informáciám
Evidenčné číslo: ...............................
Dátum a hodina podania žiadosti:.............................................................................................
Forma ústnej žiadosti ( osobne, telefonicky ): .........................................................................
Meno, priezvisko ( názov organizácie ) a adresa žiadateľa: ..................................................
......................................................................................................................................................
Formulácia žiadosti o informáciu:
......................................................................................................................................................
......................................................................................................................................................
Požadovaný spôsob poskytnutia informácie: ..........................................................................
Podpis žiadateľa: .................................................
Žiadosť prevzal: ..................................................................................
Vyjadrenie riaditeľa školy: .......................................................................................................
Spôsob vybavenia žiadosti: sprístupnenie – nesprístupnenie (dôvody)
Forma vybavenia žiadosti:
· Ústne osobne – ústne telefonicky
· Písomne – zhotovením kópie ( odpisu )
· Nahliadnutím do spisu
· Písomne – elektronickou poštou
· Rozhodnutie o nesprístupnení informácií

Dátum vybavenia žiadosti: ....................................
Výška úhrady: ...........................
Zaplatené dňa:.............................. Číslo dokladu: ...............................
Odpustené dňa:.............................
V Seredi dňa.................................
Číslo spisu:...................................
Podpis riaditeľa školy:...................................................................

Príloha č. 2
Rozhodnutie
Podľa § 18 ods. 2 zákona č. 211/2000 Z.z. o slobodnom prístupe k informáciám a o zmene
a doplnení niektorých zákonov (zákon o slobode informácií) v znení neskorších predpisov
a podľa § 46 a 47 zákona č. 71/1967 Zb. o správnom konaní (správny poriadok) v znení
neskorších predpisov
nevyhovujem
žiadosti o poskytnutie informácií o ..............................................................................................
ktorú Materskej škole, Ul. Komenského  v Seredi podal: ..............................................................
dňa ......................................
Odôvodnenie:
......................................................................................................................................................
......................................................................................................................................................
......................................................................................................................................................
......................................................................................................................................................
......................................................................................................................................................
......................................................................................................................................................
......................................................................................................................................................
......................................................................................................................................................
......................................................................................................................................................
Odtlačok okrúhlej úradnej pečiatky
Podpis riaditeľa školy: .......................................................................

Príloha č. 3
Sadzobník úhrad nákladov za sprístupnenie informácií podľa § 21 ods. 1
zákona NR SR č. 211/2000 Z.z. o slobodnom prístupe k informáciám ( zákon
o slobode informácií )
1. Náklady spojené s vyhotovením kópie a odoslaním informácie:
a) vyhotovenie jednej strany informácie formátu A4 0,02 €
b) vyhotovenie obojstranného listu formátu A4 - 0,03 €
c) vyhotovenie jednej strany informácie formátu A3 0,04 €
d) vyhotovenie obojstranného listu formátu A3 0,06 €
e) jeden kus DVD ROM 1,50 €
f) jeden kus CD ROM 0,80 €
g) obálka formát A6 0,02 €
h) obálka formát A5 0,03 €
i) obálka formát A4 0,07 €
j) náklady spojené s odoslaním informácie podľa aktuálneho cenníka poštových služieb
2. Informácie zasielané e-mailom a telefonicky sa poskytujú bezplatne.
3. Bezplatne sa poskytujú informácie, ktorých náklady spojené s vyhotovením a zaslaním informácie neprekročia sumárne 3,50 €.
4. Žiadateľovi, ktorý je držiteľom preukazu občana s ťažkým zdravotným postihnutím s vyznačením, že ide o zrakovo alebo sluchovo postihnutú osobu, sa informácie poskytujú bezplatne aj v prípade, ak náklady spojené s vyhotovením kópie a odoslaním informácie sumárne prekročia 3,50 €.
5. Spôsob úhrady nákladov za sprístupnenie informácií podľa § 3 vyhlášky Ministerstva financií
SR č. 481/2000 Z.z. o podrobnostiach úhrady nákladov za sprístupnenie informácií:
- poštovou poukážkou,
- bezhotovostným prevodom na účet v banke,
- v hotovosti do pokladne.
6. Tento sadzobník nadobúda účinnosť dňom podpisu.
Sereď dňa: 22.1.2013
Podpis riaditeľa školy: Bc. Iveta Fraňová